text: Elever i Horsens skal have hjælp til at komme ud af misbrug 
  23 februar 2014 kl. 09.13
  Eleverne på ungdomsuddannelserne i Horsens skal have hjælp i tide, hvis de rygter ind i misbrug af spiritus og narko.
  Horsens Uddannelses Råd og ungdomsuddannelserne har i fællesskab fastlagt en ny rusmiddelpolitik, der skal sikre, at færre elever ryger ud af uddannelses-systemet.
  De enkelte skoler får ansvaret for at tage sig af elever med et begyndende misbrug. De har blandt andet mulighed for at henvise de unge til en række kommunale rådgivnings-tilbud, hvis en løftet pegefinger ikke er nok.
  SSP-koordinator i Ungdomsskolen Jan Asmussen mener, at det sender et forkert signal til de unge, hvis skolerne har en forskellig holdning til elevernes misbrug. For eksempel kan de på nogle skoler blive smidt ud straks, mens de på andre skoler kan glide dybere ind i deres misbrug, fordi ingen griber ind.
  - Den situation skulle vi gerne undgå med fælles retningslinjer, siger Jan Asmussen.
  